สวัสดีค่ะ กินยาคุมครั้งเเรก เวลาไหนเหมาะที่สุดค่ะ? ต้องกินเวลาเดิมใช่ไหมค่ะ? ทำงานเข้ากะเลยไม่รู้ว่าต้องกินเวลาไหนเหมาะที่สุด หากกินไม่เป็นเวลาจะเป็นไรไหมคะ
สวัสดีค่ะ ยาคุมกำเนิดนั้น สามารถทานในเวลาใดก็ได้ ไม่ว่าจะเช้า เที่ยง เย็น หรือก่อนนอน เพียงแต่ต้องทานในเวลาเดียวกันของทุกวันเท่านั้น ประสิทธิภาพในการคุมกำเนิดจึงจะเป็นไปอย่างสูงสุดค่ะ ทั้งนี้ ควรเลือกเวลาที่สะดวกในทาน และคาดว่าจะไม่ลืมทาน เพราะหากมีการลืมทานยา หรือทานในเวลาที่ต่างกันมากในแต่ละวัน เช่น วันนี้ทาน 2 ทุ่ม อีกวันทานตอนเที่ยงคืน ก็จะทำให้ประสิทธิภาพในการป้องกันการตั้งครรภ์ลดลงไปค่ะส่วนในเรื่องของเวลาก่อนหรือหลังอาหารนั้น สามารถทานได้ทั้งก่อนและหลังทานอาหารค่ะ อาหารไม่ได้มีผลต่อการดูกซึมของยาแต่อย่างใดทั้งนี้ หากเพิ่งเริ่มทานยาคุมเป็นแผงแรก ก็ควรเริ่มทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันทีและหากเป็นยาคุมชนิด 21 เม็ด เมื่อทานครบแล้ว ก็ให้เว้นระยะไป 7 วัน ก่อนที่จะเริ่มทานยาคุมแผงใหม่ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง หรือหากเป็นยาคุมชนิด 28 เม็ด เมื่อทานครบแล้ว ก็ให้เริ่มทานยาคุมแผงใหม่ต่อทันที การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ